﻿ Bélyegeken jelentek meg a vácrátóti botanikus kert virágai | Váci Napló Online
Bélyegeken jelentek meg a vácrátóti botanikus kert virágai
A Nemzeti Botanikus Kert két virágáról, a buharai nősziromról (képünkön) és a bazsarózsacserjéről adott ki alkalmi bélyeget pénteken a Magyar Posta – tájékoztatta az MTI-t az MTA Ökológiai Kutatóközpontjának osztályvezetője, tudományos gyűjteményvezető.
Kósa Géza kiemelte: a kutatóközpont és a Nemzeti Botanikus Kert közreműködésével készült alkalmi bélyegeken az ország legjelentősebb és leggazdagabb élőnövény-gyűjteményéből látható két darab.
A virágokat bemutatva a szakember elmondta: a Közép-Ázsiából származó buharai nőszirom 40 cm magasra nő, a sárga és fehér virágú növény április-május hónapokban virágzik, jól tűri a hideget, de kedveli a napfényt. “A tudományos nevében szereplő Iris a görög mitológia aranyszárnyú hírvivőjére, a szivárvány istennőjére utal.”
A bazsarózsacserjéről kiemelte, hogy őshazájában, Kínában a virágok császárának tartják. Hozzátette: hazánkban május első felében nyílik, virágainak színe a hófehértől a rózsaszín és a piros különböző árnyalatain keresztül a feketés bordóig terjed.
Kósa Géza felidézte: a Magyar Posta legutóbb 2013-ban jelentetett meg a Nemzeti Botanikus Kerttel kapcsolatos bélyeget, amikor Ujvárosi Miklós, a botanikus kert kialakításában nagy szerepet játszó professzor születésének 100. évfordulóját ünnepelték.
A 215 forintos értékben kibocsátott bélyeghez tartozó alkalmi borítékon a kertben található vízimalom, az alkalmi bélyegzőn pedig a setétlő iszalag stilizált rajza látható, a képeket Berta Ágnes grafikusművész tervezte – fűzte hozzá. ♦
← Previous Lesz meccs Vácon, eredményt hozott az öthetes munka
Hétkápolnai Kulturális Napok: főszerepben a kézművesség Next →
Húszmilliót kap a színház az átépítés tervezésére
2018. 02. 02. Furucz Zoltán Húszmilliót kap a színház az átépítés tervezésére bejegyzéshez a hozzászólások lehetősége kikapcsolva
Váci kórház: keresik az orvosokat, de a munka zavartalan
2016. 01. 03. Furucz Zoltán 2
2017. 01. 21. Furucz Anita Kipurcant a kazán, fáznak a váci mentősök bejegyzéshez a hozzászólások lehetősége kikapcsolva